als_Latn uzn_Latn mlt_Latn
Kryeministri Edi Rama pasi përcolli Papa Françeskun u shfaq përpara medias për të përshëndetur qytetarët shqiptarë për pritjen që bënë.
“Çasti për tu ndjerë të lehtësuar për përfundimin me sukses të plotë të kësaj vizite. Organizimi përfshiu një masë të tillë institucionesh, kontributesh dhe njerëzish si asnjëherë më parë. Deri në sekondat e fundit gjithçka ishte në lartësinë e pritshmërisë. Jam shumë krenar sot për gjithçka kemi arritur të bëjmë të gjithë sëbashku. Në radhë të parë shumë krenar për atë që bëmë sot duke dëshmuar me praninë dhe angazhimin atë që është e përditshmja jonë e panjohur për të tjerët, të gjithë përfaqësuesit e klerit shqiptar pa dallim. Posaçërisht të gjithë ata që përfaqësojnë besime të ndryshme nga ai katolik që i dhanë ditës së sotme të gjithë atë pluhur të artë yjesh që e bëri Shqipërinë të ishte çudia në çdo ekran dhe në çdo sy që zbuloi falë Atit të shenjtë një Shqipëri të ndryshme, thelbësisht të ndryshme nga ajo e steriotipeve që për fat të keq me to janë mësuar për vite e dekada të tëra, të na shohin e paragjykojnë. Sprova e bashkëjetesës së paqtë fetare në Shqipëri, e cila ka kaluar përmes errësirash prej ferri dhe acaresh shpirtërore të pashoqe në të kaluarën, por që gjendet përballë kërcënimesh në të sotmen, ishin aryesja themelore se pse ne e dëshiruam me gjithë zemër ardhjen e Papa Françeskut. U bë dhe shtysa e madhe për ta sjellë Papën në Tiranë në një kohë të shpejtë pas ftesës së marrë në vizitën time në Vatikan”, u shpreh Rama.
als_Latn als_Latn